Спокойно, разхубавяваме помещението,
че следобед ще идват хора на оглед.
Пишеше "завършено мазе" и... завършихме!
Нищо няма да продадем,
ако не разтребим този боклук. Хайде, разкарайте се!
Аз не мога. Фез знае, че го чакам тук.
Той отиде да вземе приятеля си от летището.
Супер. Друг шоколадов особняк в тесни гащи,
чиито думи звучат като "бугада-бугада".
Идва да подкрепи Фез.
Клетникът не е на себе си, откакто го отблъсна.
Странно, липсват ми
шоколадовите му пръстови отпечатъци по сутиените ми.
Знаете ли, не искам да виждам Фез.
Той каза, че съм грозна и отвътре, и отвън.
Съжалявам, но относно външната част не е прав.
Стига бе! - Какво?
Чуй това писмо от баща ми.
"Драги ценен служителю на "Груувс", вече не си ни потребен.
Купи ни корпорация за химическо чистене
за... честно казано, една камара пари.
Да можеше да видиш чека! Яху!
Благодаря за дългогодишната всеотдайност.
От петък нататък ще нарушаваш границите на чуждо владение."
Представяш ли си?! Останах без работа!
Как ли се чувства Лио?
Както винаги сигурно. Напушен.
Внимание! Запознайте се с приятеля ми от родината -
Андрю Дейвис.
Приятно ми е.
Драго ми е, че съм в Щатите.
Значи ти си приятелят на Фез от... където там му е родината.
Да. А теб те знам коя си.
Ти си фригидна и неприятна жена,
която потъпква мъжки сърца за спорта.
Отвращаваш ме, Джаки! - Аз не съм Джаки. Аз съм Дона.
Великолепна си.
От едно и също място сте, така ли?
Не, разбира се. Той е от западната част на острова.
АХ, ТЕЗИ '70 г.
Стига врели-некипели.
Нося ви дар от родината си.
Хубав дар, а?
Лекичко обаче. Малко материал голяма работа върши.
Знаете ли какво още върши голяма работа? Когато е много.
И знаете ли още какво върши голяма работа? Паяците.
Този дребосък е стигнал от крушката чак до тръбата.
Само така, г-н Паяк!
Не си го и помисляй, Андрю. Тукашните паяци имат малко мръвка.
Въпреки това в Щатите е много вълнуващо.
С право казват, че улиците са павирани.
Взе да ми става едно странно. Косата ми тръпне,
избива ми пот по дланите, сърцето ми ще изскочи...
Майчице! Май съм прекалил!
Стига си дрънкал, старче.
Казах, че материалът е силен.
Поеми си въздух и се отпусни.
Убеден съм, че до няколко минути ще ти мине.
Дотогава продължавай да се потиш и да скърцаш със зъби.
Или пък - както винаги при предозиране,
мини на бира.
Хайд, добре ли си? - Естествено.
Вие не сте добре. Но вие сте аз,
значи и аз не съм добре, което ще рече,
че съм тотално изтрещял!
Ще се оправиш.
Смятате ли, че трябва да си променя косата?
Къщата е готова.
Г-н и г-жа Дюбоа ще дойдат всеки момент.
Дюбоа?! Не искам тук да живеят германци!
Мисля, че са французи.
Да, но ако купят къщата,
ще я предадат на първия германец, който почука на вратата!
Добре, аз тръгвам за работа.
Сигурен ли си, че можеш да покажеш къщата сам?
Показах на един японски войник вътрешността на стомаха му.
Мисля, че къщата няма да ми се опре.
Тук е кабинетът, тук е кухнята,
а горе са спалните.
Може ли да ги видим? - Не ми вярвате, така ли?
Горе има ли тоалетна? - Не, пикаем от покрива.
Тук виждате печката и хладилника, още са в гаранция.
Това кухнята ли е? - Не, тук държим животните.
Ето козичката... Понито...
Ето го и тъпака!
До стената съм направил тезгях,
ще побере инструментите ви.
Аз си мислех да го направя на йога студио.
Нима?
А аз си мислех да направя гъза ти на студио за крака си!
Ранди! Какво правиш тук? - Баща ти ме покани.
Реших, че ако си поговорите, може да се съберете.
С майка ти това не сработи,
но то беше главно защото спях със случайни жени.
Изведнъж леля Джени стана случайна жена?!
В момента сигурно не ти е до мен,
но аз така и не ти разкрих чувствата си
от сърце и със свои думи.
Затова ти направих тази касетка.
"Предсмъртните думи на баба". - Записвал съм отгоре.
От респиратора така или иначе не се чуваше.
Как минаха огледите?
Защо не питаш тъпаците, които се извървяха?
Значи зле. Може би аз трябва да ги развеждам.
Домът трябвало да изглежда уютен,
приветлив и предразполагащ.
Затова може би трябва да се махнеш.
Не мога да ги изтърпя тези.
Уви, да си призная, бих искал да пукнат!
Казвам ти, Лио, вчера в мазето
имах отвратително преживяване.
Колкото и да е било лошо,
дано да си ми донесъл някое сувенирче.
Беше лудница, бате!
Халюцинирах, че всички са се превърнали в мен.
Това бях аз! Цяла глутница азове!
Аз бях ли там? - Не.
Край, Лио. Отказвам се от кръга.
И съм много доволен. Трябва да го отпразнуваме!
Нямам представа как.
Да отблъсна Джаки Бъркхарт!
Аз и при грешен номер не затварям телефона!
Щом няма шанс да се съберете,
защо изобщо стоиш тук?
А къде да отида? - В родината! Ела си у дома!
У дома? Да, идеята е добра.
Ще се върна в Бразилия. И от там ще хвана полет за вкъщи.
Идвам!
Здравейте. Аз съм Кити Форман. С радост ще ви покажа дома си.
Тук, в дневната, съм прекарала много часове на щастие.
Не като тези с отстъпките по баровете, но ще излъжа,
ако кажа, че не съм се опитвала да организирам такива и тук.
Не, но тук съм прекарала прекрасни мигове с децата.
Преди да се изнесат толкова далече...
Но това е тъжно. Хайде, елате.
Това пък ми е кухнята.
На тази маса Ерик пишеше домашните си,
а Лори си оправяше ноктите.
Някои я наричаха "уличница",
но неоснователно. В любезността няма нищо лошо.
Сигурно никога повече няма да седнем тук четиримата.
Да продължим.
В тази трапезария провеждахме специалните си вечери.
Майката на Ред все казваше, че печеното ми е сухо,
но какво ли разбира тя? Вече е в Ада.
Все си мислех, че тук ще сервирам обяд на внучетата си.
Боже, буца ми заседна в гърлото.
А тук е кабинетът.
Тук сме отбелязвали на стената колко са пораснали децата,
докато бяха мънички.
Но вие... най-вероятно ще си го боядисате.
Копелета безчувствени!
Ще трябва да изтръгнете тази къща от изстиналите ми пръсти!
Нека ви покажа още нещо! Изходът!
Стивън, какво правиш?
Боядисвам модела, който току-що довърших.
Имам много свободно време, откакто се отказах от кръга.
Отказал си се от кръга?! Да не си се напушил?!
Приключих с това, Джаки. Не ми трябва.
А сега ме извини, отивам да потичам.
Ако видиш г-жа Форман,
кажи й, че довечера аз ще направя салатата.
О, ти ли си?
Дойдох за нещата на мъжа, чието сърце разби.
Той си заминава.
Така, кажи сега коя е Кити и къде си държи бельото.
Чакай, Фез си заминава?! Защо? - Заради тебе!
Много му е тежко, Джаки. - Той пръв ме нарани!
Знаеш ли какво ми каза той?
Че ако може да върне пет думи от миналото си,
те биха били:
"Сега си грозна и отвън, и отвътре."
Това са повече от пет думи.
Той ги произнася слято и не знае.
Попитах го защо иска да си вземе тези думи обратно
и той каза, че не иска да живее
с мисълта, че е наранил любимата си жена.
А ти му разби сърцето! Отвращаваш ме!
Не мога да разбера защо един мъж би искал да бъде с теб.
Та... какво ще кажеш за малко цуни-гуни?
Какво ще кажеш?
Че всеки трябва да продължи по своя път.
Съжалявам. - Е, поне опитах.
Но правиш голяма грешка.
Аз съм най-хубавото, което ще ти се случи!
Наистина ли? Пак ли нищо не ти трепна?
Значи сме приятели, така ли? Добре.
Здравейте. Какво става?
Стивън, трябва да поговорим, бате.
Тук сме, защото сме ти приятели и те обичаме.
Но откакто заряза кръга, ти се измени.
Чувам, че ядеш зеленчук. Вярно ли е?
Погледни се! Погледът - ясен, ризата - чиста...
Направо не мога да те позная! - Имаш проблем с наркотиците, бате.
Нямам проблем! Мога да започна, когато пожелая!
Така ли? Тогава защо не започнеш още сега?
Или не ти стиска? - Вие не разбирате.
Последния път в кръга направо превъртях!
Знам защо си превъртял, бате.
Приятелите ти заминават, а магазинът затваря.
Животът ти се променя.
Виждаш ли? Проблемът не е в кръга.
Проблемът е, че животът ти е скапан.
Ужас! Използвал съм трезвеността като патерица!
Имам нужда от помощ! - Ние сме с теб!
Протегни ръце, бате.
Обичам ви, хора!
Ред, имам лоши новини.
Хората от днешните огледи не проявяват интерес.
Нямам представа защо.
Няма значение. Йогистът ми направи оферта
и аз казах: "Дадено, тъпако в поза "Куче"!
Не е ли чудесно? След месец сме във Флорида!
Далече от всичките си близки и приятели.
Боже, Кити, така казано... Би трябвало да тръгнем още днес!
Здрасти, сине. - Здрасти.
Чул си новините, нали? - Да.
Има и още добри новини. Купих си корвет!
Браво, бате.
Но нямаше нужда да ми се хвалиш лично.
Можеше и по пощата.
"Драги служителю, купих си корвет. Яху!"
Писмото беше за безименните служители,
за които не ми пука.
Благодаря за писмото, бате.
Голямата новина исках да ти я кажа лично.
Давам ти този магазин.
Да, ти си гордият собственик на последния "Груувс".
Еха! Този магазин е мой?! - Да.
Можеш да му дадеш по-читаво име,
като за тази снежнобяла общност. "Музикален инвалид" например.
Или "Не знам кога да щракна".
Никой от бащите ми не е правил нещо толкова мило за мен.
Поуката е, че ако лентяйстваш достатъчно дълго,
хубавите неща се случват.
Да, хубавото се случи.
Липсваше ми, Хайд.
Както казват хората... "Как я караш, Лио?"
Синко, ако така ще въртиш този магазин...
Трябва да ти кажа...
Че ще се отбивам доста по-често.
Фез, радвам се, че си тук.
Да. Исках да хвърля последен поглед на мазето, преди да замина.
Фез, Андрю ми предаде думите ти.
Вече знам и няма да те оставя да си тръгнеш.
Съжалявам, Джаки, късно е. Заминавам си.
И никакви думи няма да ме накарат да остана.
Искам да съм ти гадже.
Оставам. - Наистина ли?
Да. Но не искам да съм ти просто утеха.
Нали няма да ме зарежеш
заради някой по-добър?
Фез, няма по-добър за мен от теб!
Съжалявам единствено, че го разбрах доста късно.
Сериозно ли говориш? - Разбира се!
Фез, искам да бъда с теб!
И съм много щастлива, че най-сетне можем да се съберем.
Толкова дълго чаках да чуя тези три думи...
Жалко, че няма да съм тук, за да ви видя заедно.
Вариантите са два.
Ще бъде или бедствие, или катастрофа.
Ти пък все заминаваш, а никога не тръгваш.
Не, ще се махна от този град
и ще направя нещо с живота си.
Ерик се обади! Връща се у дома!
Да, никъде няма да ходиш.
Израснал си с Фез, така ли?
От много време ни мъчи един въпрос.
Откъде сте вие бе, хора?! - Не е ли очевидно?
Просто кажете как се казва страната ви.
Зависи британците ли питаш, или холандците.
Е, ако питаме британците?
Те не биха ви казали. Мразят ни.
А ако питаме холандците? - На тях пък нищо не им се разбира.
Превод ЛИДИЯ ПЪЛОВА
Subtitle DVBRip СВЕТОСЛАВ ГЕОРГИЕВ